Drvo u povijesti
Osmoliš:

DRVO U POVIJESTI

Raste drvo u povijesti.

Oblikuj ga jezikom.

Zadoj ga cvijetom i plodom.

Kaži ga: već ti niče iz usta.

Vrh kroz povijest.

Korijen kroz ključnu kost.

Korijenom dotiče  zvijezdu,

a plodom tvoje čelo.

Rastvorilo šake.

Rastvorilo oči.

Pije iz tvoje šake.

Pije tvoje oči.

Rastvorilo vrata krvi

i vrata Dubrovnika.

Raspečatilo povelje i ponornice.

Pomelje i pomornice.

Prisloni uho, poslusaj:

to u njemu šumi tvoja krv.

Tvoja povijest.

Hrvatsko 20. stoljeće
poezija